Nafarroako Parlamentuko Mahaiak, 2022ko urriaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, PLAINFONAren aldaketari jarraikiz Ingurumena Zaintzeko Atalak izanen duen paperari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko urriaren 24an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, honako galdera hau egin du, hurrengo Osoko Bilkuran ahoz erantzun dakion.

Azken hilabeteetan, Nafarroako Gobernuak zenbait aldiz iragarri du espero duela azarorako prest edukitzea Nafarroako Foru Komunitateko Oihanetako Suteetarako Herri Babeseko Larrialdi Plan Bereziaren (PLAINFONA) aldaketa, suteak prebenitzeko estrategia “proaktibo” bat aplikatu ahal izateko.

Nafarroako Gobernuaren aurreikuspenen arabera, zer paper izanen du Ingurumena Zaintzeko Atalak PLAINFONAren aldaketa horri jarraikiz?

Iruñean, 2022ko urriaren 14an

Foru parlamentaria: Marisa De Simón Caballero